钦定古今图书集成/明伦汇编/氏族典/第044卷 > 《凌迪知万姓统谱》 > 司允德
## 钦定古今图书集成/明伦汇编/氏族典/第044卷 > 《凌迪知万姓统谱》 > 司允德

按《东阿县志》：“允德字执中，天性孝友，自幼醇笃。夙丧
父，及游京师，为国子监生，补兵部留守司长史，事母
以孝闻。至元丙子，母卒，庐于墓侧，有鸣鹤百馀舞其
上，久而乃去。生徒百馀人，共立瑞鹤亭于墓侧。其后
除翰林国史院修撰，以疾卒于家，年四十有九。旌其
门为‘孝子云’。”